పవన్ కల్యాణ్ హీరోగా మైత్రీ మూవీస్ ఓ చిత్రం నిర్మించనున్న సంగతి తెలిసిందే. ఈ చిత్రానికి డైరెక్టర్ కూడా ఫిక్సయ్యాడు. అయితే ఆ దర్శకుని పేరే కాస్తంత ఆసక్తిని రేకెత్తిస్తోంది. త్వరలోనే ‘కాటమరాయుడు’గా జనం ముందు నిలవనున్న పవన్ కల్యాణ్ వరుసగా సినిమాలను అంగీకరిస్తున్నాడు. ప్రస్తుతానికి పవన్ మూడు సినిమాలను అంగీకరించాడు. అందులో మైత్రీ మూవీస్ సినిమా ఒకటి కాగా, మరోటి త్రివిక్రమ్ డైరెక్షన్లో చినబాబు నిర్మించే చిత్రం. ఇంకోటి ఏఎం రత్నం నిర్మాతగా రూపొందనున్న సినిమా. ఈ మూడింట్లోనూ మైత్రీ మూవీస్తో రూపొందనున్న చిత్రానికి ‘కందిరీగ’ ఫేమ్ సంతోష్ శ్రీనివాస్ దర్శకుడని తెలుస్తోంది. అదే ఈ న్యూస్ విన్నవారికి ఆశ్చర్యం కలిగిస్తోంది. పవన్ లాంటి టాప్ హీరో చిత్రానికి అంతగా సక్సెస్ రేట్ లేని సంతోష్ డైరెక్టర్ కావడమే ఈ ఆశ్చర్యానికి కారణం. నిజానికి పవన్ కల్యాణ్ తన సినిమాలకు దర్శకత్వం వహించే వారి ట్రాక్ రికార్డ్ అంతగా పరిగణించడని ఆయన ఫ్యాన్స్ అంటున్నారు. అందువల్లే కేఎస్ రవీంద్ర, కిశోర్ కుమార్ పార్థసాని వంటి డైరెక్టర్లకు పవన్ సినిమాల ఆఫర్లు లభించాయని అభిమానుల అభిప్రాయం. ఈ నేపథ్యంలోనే సంతోష్ శ్రీనివాస్ వంటి దర్శకునికి చాన్స్ రావడంలో ఆశ్చర్యపోవలసిన అవసరం లేదనేదే ఫ్యాన్స్ వాదన. మైత్రీ మూవీస్ వంటి ప్రతిష్ఠాత్మక బ్యానర్లో పవన్ కల్యాణ్ వంటి స్టార్తో సినిమా అంటే మాటలు కాదు. ఈ చాన్స్ను సంతోష్ శ్రీనివాస్ ఏ రీతిన ఉపయోగించుకుంటాడో చూడాలి మరి!
povan kalyan heeroga maitri moovees oo chitram nirminchanunna sangati telisinde. ee chitraaniki director kuudaa fixayyadu. ayithe aa darsakuni pere kaastanta aasaktini rekettistondi. twaralone ‘katamarayudu’gaa janam mundu nilavanunna povan kalyan varusagaa cinimaalanu angeekaristunnadu. prastutaaniki povan moodu cinimaalanu angeekarinchaadu. andulo maitri moovees sinima okati kaga, maroti trivikram directionlo chinababu nirminche chitram. inkoti am ratnam nirmaatagaa roopondanunna sinima. ee moodintloonuu maitri mooveestho roopondanunna chitraaniki ‘kandireega’ fame santosh srinivas darsakudani telustondi. adhe ee neus vinnavaariki aascharyam kaligistondi. povan lanti tap heero chitraaniki antagaa suxes rate laeni santosh director kavadame ee aascharyaaniki kaaranam. nijaaniki povan kalyan tana sinimaalaku darsakatvam vahinche vaari track recard antagaa pariganinchadani aayana fances antunnaru. anduvalle ks ravindra, kishor kumar paarthasaani vanti directorlaku povan cinimala aafarlu labhinchaayani abhimaanula abhiprayam. ee nepathyamlone santosh srinivas vanti darsakuniki chans raavadamlo aascharyapovalasina avasaram ledanede fances vaadana. maitri moovees vanti pratishtaatmaka byaanarlo povan kalyan vanti startho sinima ante maatalu kaadu. ee chaansnu santosh srinivas e reetina upayoginchukuntado chudali mari!